Генадзь Мікалаевіч Роганаў

Генадзь Мікалаевіч Роганаў (нар. , с. Грачоўка, Арэнбургская вобласць, Расія) — беларускі фізікахімік. Доктар хімічных навук (1990), прафесар (1991).

 Біяграфія 
Скончыў Куйбышаўскі політэхнічны інстытут (спецыяльнасць «Тэхналогія асноўнага арганічнага і нафтахімічнага сінтэзу», 1968), Беларускі дзяржаўны ўніверсітэт (аспірантура, 1972).

Працаваў у Беларускім дзяржаўным універсітэце (1969—1973), Магілёўскім дзяржаўным універсітэце харчавання (з 1973, у 1973—1977 — загадчык кафедры арганічнай хіміі, 1977—1979 — прарэктар па навуковай рабоце, з 1979 — на кафедры хімічнай тэхналогіі высокамалекулярных злучэнняў хіміка-тэхналагічнага факультэта, прафесар, у 2000—2010 — загадчык кафедры).

Навуковыя інтарэсы: эксперыментальнае даследаванне раўнаваг ў рэакцыях арганічных злучэнняў; распрацоўка адытыўных метадаў прагназавання і ўзгаднення велічынь тэрмадынамічных уласцівасцей рэчываў, вызначэння тэрмадынамічных функцый рэчываў метадамі статыстычнай тэрмадынамікі; фарміраванне камп’ютарных баз даных па тэрмадынамічных уласцівасцях арганічных злучэнняў; тэрмадынамічны аналіз хіміка-тэхналагічных працэсаў.

 Узнагароды 
Ганаровыя граматы Вярхоўнага Савета БССР (1979), Міністэрства адукацыі Рэспублікі Беларусь (1993, 2006), Магілёўскага ВА «Хімвалакно» (1998), канцэрна «Белнафтахім» (2007), Падзяка Прэзідэнта Рэспублікі Беларусь (2003) і інш.

 Бібліяграфія 
 Равновесия и термодинамика изомеризации алифатических и алициклических углеводородов : диссертация … доктора химических наук : 02.00.04 : защищена 09.01.1990 : утверждена 15.05.1990 / Роганов Геннадий Николаевич. — Минск, 1990.
 Термодинамика и равновесия изомеров / Г. Я. Кабо, Г. H. Роганов, М. Л. Френкель. — Минск, 1986.
 Термодинамические характеристики реакций изомеризации : справочное пособие / М. Л. Френкель, Г. Я. Кабо, Г. Н. Роганов. — Минск, 1988.
 Thermodynamic properties of isomerization reactions / M. L. Frenkel, G.Ya. Kabo, G. N. Roganov; translated by P. Rappoport. — Washington ; Bristol, PA, 1993.
 Оценка термодинамических свойств полимеров при разной температуре аддитивными методами / Е. Н. Степурко, Ю. А. Маренич, Г. Н. Роганов // Высокомолекулярные соединения. — 2012. — Т. 54, № 4. — С. 589—596.
 Thermodynamic analysis of the polymerization of methyl-substituted lactones / E. N. Stepurko, G. N. Roganov // Fibre chemistry. — 2014. — Vol. 46, № 2. — P. 80—89.

 Літаратура 
 Роганаў Генадзь Мікалаевіч // Беларуская энцыклапедыя : у 18 т. — Мінск, 2001. — Т. 13. — С. 392.
 Роганов Геннадий Николаевич // Республика Беларусь : энциклопедия : [в 7 т.]. — Минск, 2008. — Т. 6. — С. 472—473.
 Роганов Геннадий Николаевич // Кто есть Кто в Республике Беларусь, 2004. — Минск, 2004. — С. 234.
 Роганов Геннадий Николаевич // 35 лет Могилевскому государственному университету продовольствия. — Минск, 2009. — С. 62.